Deg yixef amenzu newwi-d awal ɣef unnar n unadi-nneɣ i yellan d tasekla taqbaylit, a ladɣa tin i tura tmeṭṭut s tutlayt-ines, nefren-d ungal d tawsit iɣef nreṣṣa anadi-a. Deg yixef-agi wis-ssin ad nerr lwelha ɣer uskud asunti, d yiwen n umussu i yettwassnen deg umaḍal sumata, yettawi-d ɣef yizerfan n tmeṭṭut d yimennuɣen-is ɣef wazal-ines deg tmetti. Akken daɣen ad d-nɛeddi ɣef umezruy n tsuntit d uzɣan asunti. D kra n yisallen ara aɣ-yessiwḍen ɣer uḥric wissin n tezrewt (tasleḍt).